CELEX: 32015R0612
Language: mt
Date: 2015-04-20 00:00:00
Title: Regolament tal-Kunsill (UE) 2015/612 tal-20 ta' April 2015 li jemenda r-Regolament (KE) Nru 314/2004 dwar ċertu miżuri restrittivi fir-rigward taż-Żimbabwe

21.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 102/1
            
         REGOLAMENT TAL-KUNSILL (UE) 2015/612
   tal-20 ta' April 2015
   li jemenda r-Regolament (KE) Nru 314/2004 dwar ċertu miżuri restrittivi fir-rigward taż-Żimbabwe
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
   Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni Ewropea,
   Billi:
   
               (1)
            
            
               Il-miżuri tal-Unjoni li jimplimentaw id-Deċiżjoni tal-Kunsill 2011/101/PESK (1), inkluż l-iffriżar ta' fondi u riżorsi ekonomiċi ta' ċertu persuni fiżiċi jew ġuridiċi, entitajiet u korpi, huma stabbiliti fir-Regolament tal-Kunsill (KE) Nru 314/2004 (2).
            
         
               (2)
            
            
               L-Anness IV tar-Regolament (KE) Nru 314/2004 jelenka l-persuni u l-entitajiet li jibbenefikaw minn sospensjoni tal-iffriżar ta' fondi u riżorsi ekonomiċi taħt dak ir-Regolament.
            
         
               (3)
            
            
               Fid-19 ta' Frar 2015, il-Kunsill adotta d-Deċiżjoni (PESK) 2015/277 (3) li permezz tagħha neħħa l-ismijiet ta' ħames persuni deċeduti mill-Annessi I u II tad-Deċiżjoni 2011/101/PESK.
            
         
               (4)
            
            
               Dik il-miżura taqa' fil-kamp ta' applikazzjoni tat-Trattat dwar il-Funzjonament tal-Unjoni Ewropea u għalhekk tinħtieġ azzjoni regolatorja fil-livell tal-Unjoni sabiex tiddaħħal fis-seħħ, b'mod partikolari bil-ħsieb li tiġi żgurata l-applikazzjoni uniformi tagħha mill-operaturi ekonomiċi fl-Istati Membri kollha.
            
         
               (5)
            
            
               Fid-19 ta' Frar 2015, ir-Regolament ta' Implimentazzjoni tal-Kummissjoni (UE) Nru 2015/275 (4) neħħa l-ismijiet tal-ħames persuni deċeduti mill-Anness III tar-Regolament (KE) Nru 314/2004.
            
         
               (6)
            
            
               L-Anness VI tar-Regolament (KE) Nru 314/2004 għandu għalhekk jiġi emendat kif meħtieġ,
            
         ADOTTA DAN IR-REGOLAMENT:
   Artikolu 1
   L-Anness IV tar-Regolament (KE) Nru 314/2004 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussembrugu, l-20 ta' April 2015.
      
         
            Għall-Kunsill
         
         
            Il-President
         
         F. MOGHERINI
      
   
   
      (1)  Deċiżjoni tal-Kunsill 2011/101/PESK tal-15 ta' Frar 2011 dwar miżuri restrittivi kontra ż-Żimbabwe (ĠU L 42, 16.2.2011, p. 6).
   
      (2)  Regolament tal-Kunsill (KE) Nru 314/2004 tad-19 ta' Frar 2004 dwar ċertu miżuri restrittivi fir-rigward taż-Żimbabwe (ĠU L 55, 24.2.2004, p. 1).
   
      (3)  Deċiżjoni tal-Kunsill (PESK) 2011/277 tad-19 ta' Frar 2015 li temenda d-Deċiżjoni 2011/101/PESK dwar miżuri restrittivi kontra ż-Żimbabwe (ĠU L 47, 20.2.2015, p. 20).
   
      (4)  Regolament ta' Implimentazzjoni tal-Kummissjoni (UE) Nru 2015/275 tad-19 ta' Frar 2015 li jemenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe (ĠU L 47, 20.2.2015, p. 15).
   
      ANNESS
      Fl-Anness IV tar-Regolament (KE) Nru 314/2004, l-ismijiet tal-persuni fiżiċi li ġejjin jitneħħew mit-taqsima “I. Persuni”:
      I.   Persuni
      
                   
               
               
                  Isem (u psewdonomi possibbli)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa